ผู้สนับสนุน.. กรณีศึกษา AP โตสวนกระแสประสบความสำเร็จเกินเป้าในปี 2018
สำหรับปี 2018 ที่ผ่านมาถือได้ว่าเป็นปีแห่งความสำเร็จของ AP Thailand  ทั้งในด้านของรายได้ ยอดขาย และผลงานการพัฒนาอสังหาริมทรัพย์  ความสำเร็จเหล่านี้เกิดขึ้นได้อย่างไร?  หลายคนอาจมองว่าเป็นผลของการสั่งสมประสบการณ์ในตลาดอสังหาริมทรัพย์มายาวนานกว่า 27 ปี  แต่จริงๆ แล้ว ความสำเร็จต้องการอะไรที่มากกว่านั้น..
22 ธ.ค. 2561

ผู้สนับสนุน..
กรณีศึกษา AP โตสวนกระแสประสบความสำเร็จเกินเป้าในปี 2018 / โดย ลงทุนแมน
สำหรับปี 2018 ที่ผ่านมาถือได้ว่าเป็นปีแห่งความสำเร็จของ AP Thailand
ทั้งในด้านของรายได้ ยอดขาย และผลงานการพัฒนาอสังหาริมทรัพย์
ความสำเร็จเหล่านี้เกิดขึ้นได้อย่างไร?
หลายคนอาจมองว่าเป็นผลของการสั่งสมประสบการณ์ในตลาดอสังหาริมทรัพย์มายาวนานกว่า 27 ปี
แต่จริงๆ แล้ว ความสำเร็จต้องการอะไรที่มากกว่านั้น..
เมื่อวิเคราะห์ลงไปก็จะพบว่า นอกเหนือจากเรื่องประสบการณ์ อีกปัจจัยหนึ่งที่สำคัญก็คือ การที่ AP ไม่หยุดอยู่กับที่ แต่ปรับตัวตามยุคสมัย มีการประยุกต์ใช้เทคโนโลยีสมัยใหม่มาช่วยพัฒนาอสังหาริมทรัพย์
โดยยึดตามเป้าหมายของบริษัทที่จะสร้างนวัตกรรมเพื่อคุณภาพชีวิตที่ดีในการอยู่อาศัยอย่างยั่งยืน
เริ่มจากการปรับปรุงระบบบริหารงานภายใน ที่เน้นการสร้างและพัฒนาผู้นำรุ่นใหม่ที่มาพร้อมกับแนวคิดสมัยใหม่ ขึ้นมาช่วยผนึกกำลังกับผู้บริหารที่มีประสบการณ์ เพื่อให้การพัฒนาโครงการต่างๆ ตอบโจทย์คนในยุคปัจจุบันได้
ที่น่าสนใจคือ AP ได้นำแนวคิด “Design Thinking” จากมหาวิทยาลัย Stanford มาใช้ในกระบวนการออกแบบและพัฒนาสินค้า
ซึ่งหัวใจสำคัญของแนวคิดนี้คือ การสังเกตพฤติกรรมของผู้บริโภคและนำข้อมูลที่ได้มาวิเคราะห์และตีความ เพื่อทำความเข้าใจถึงความต้องการที่แท้จริงของลูกค้าในแต่ละกลุ่มที่แตกต่างกัน
หลังจากนั้น จึงออกแบบและนำเสนอผลิตภัณฑ์ที่สามารถตอบโจทย์ลูกค้าแต่ละกลุ่มได้ในทุกด้าน
รวมไปถึงการตีโจทย์ในเรื่องของการกำหนดสินค้าและแพ็กเกจราคาขายที่สอดคล้องกับความสามารถในการซื้อได้จริงของลูกค้า
ด้วยความพยายามทั้งหมดนี้เอง ก็ส่งผลให้ยอดขายของ AP เติบโตอย่างก้าวกระโดด และเกินเป้าหมายที่ตั้งไว้
ณ สิ้นเดือนพฤศจิกายน AP ทำยอดขายได้ 41,460 ล้านบาท
มาจากกลุ่มคอนโดมิเนียม 21,800 ล้านบาท
และกลุ่มแนวราบ 19,660 ล้านบาท
รายได้รวม ณ ไตรมาสที่ 3 ของบริษัทมีทั้งหมด 27,113 ล้านบาท เพิ่มขึ้นเกือบ 50% เมื่อเทียบกับช่วงเวลาเดียวกันของปีก่อน
แล้วโครงการอะไรที่ผลักดันให้รายได้ของ AP เติบโตอย่างก้าวกระโดด?
หนึ่งในโครงการที่สร้างชื่อเสียงและรายได้จำนวนมากให้กับ AP ก็คือ VITTORIO โครงการคอนโดระดับ Ultra Luxury ที่ตั้งอยู่ใจกลางเมืองใกล้กับรถไฟฟ้าพร้อมพงษ์ ซึ่งปัจจุบันสามารถปิดการขายทั้งโครงการได้เป็นที่เรียบร้อยแล้ว
VITTORIO ได้รับรางวัล Asian’s Best Condo Development ซึ่งมาจากการคัดเลือกโครงการคอนโดมิเนียมกว่า 200 แห่งทั่วเอเชีย
และเมื่อกลางเดือนพฤศจิกายนที่ผ่านมา AP ก็เพิ่งเปิดตัวอีกหนึ่งโครงการแนวราบ คือ THE PALAZZO คฤหาสน์หรูบริเวณศรีนครินทร์ ซึ่งก็ได้รับการตอบรับเป็นอย่างดีไม่แพ้กัน
ซึ่งเรื่องนี้ก็ทำให้ AP สามารถสร้างอีกหนึ่งสถิติในปีนี้ นั่นก็คือ การเปิดตัวโครงการใหม่ที่มีมูลค่ารวมสูงถึง 45,190 ล้านบาท
ทั้ง VITTORIO และ THE PALAZZO น่าจะถือเป็นผลงานที่พิสูจน์ให้เห็นว่า AP เข้าใจลูกค้าเป็นอย่างดี ไม่ว่าจะเป็นเรื่องของการออกแบบพื้นที่ วิธีการทำการตลาด และกระบวนการขาย
โดยเฉพาะในกรณีตลาดของกลุ่ม Ultra Luxury ที่ไม่ได้ให้ความสำคัญแค่เรื่องโลเคชั่นเพียงอย่างเดียว แต่ต้องมีการสร้างความแตกต่างผ่านการออกแบบทั้งภายนอกและภายใน
ด้วยปัจจัยทั้งหมดนี้ทำให้ AP สามารถคว้ารางวัล ‘สุดยอดนักพัฒนาคอนโดมิเนียมระดับเอเชียแห่งปี 2018’ และ ‘สุดยอดนักพัฒนาอสังหาริมทรัพย์ไทยแห่งปี 2018’ ไปครอบครองได้ในที่สุด
เมื่อรวมกับรางวัลอื่นๆ ที่ได้รับในปีนี้
AP คว้าไปทั้งหมด 14 รางวัลจากหลากหลายสถาบันทั้งในประเทศ และระดับนานาชาติ
สรุปแล้ว ก็น่าจะพูดได้ว่าปีนี้ เป็นหนึ่งในปีที่ AP ประสบความสำเร็จมากที่สุดในประวัติศาสตร์ของบริษัท
ทั้งในเรื่องของตัวเลขผลประกอบการ และในฐานะของผู้พัฒนาอสังหาริมทรัพย์ในประเทศไทย..